text: [{"text_idx": "#000003", "text": "Fakkii 1: Miciree umriin isaa wal duraa duubaan gara guyyaa 24, 26, 28 ta\u2019e[1]"}, {"text_idx": "#000004", "text": "Soomayitin kuni uumama lafee fi maashaatiif hundee (base) dha.[2] Soomayitiin kuni bakka lamatti hirama. Isaaniis: Iskilerotom (Sclerotome) fi dermomyotome. Iskilerotome gara lafeetti guddata. Dermomyotome immoo gara gogaa fi maashaa (foon lafee uffisuutti) guddata."}, {"text_idx": "#000005", "text": "Fakkii 2: Cinaadhaan yommuu ilaallamu miciree umriin isaa wal duraa duuban gara guyyaa 32, 42 fi 48 ta\u2019e[3"}, {"text_idx": "#000006", "text": "Umrii kanatti miciree namaa miciree beelladoota\nbiroo irraa addaan baasun ni ulfaata. Sababni isaas, kutaalee qaamaa guutuu hin"}, {"text_idx": "#000007", "text": "(Jecha ijoo: Kaartilej (Cartilage)-jechuun wanta akka foon adii\nfakkaatu garuu akka fooni salphatti kan hin alanfamne fi akka lafees kan hin\njabaannedha. Jabinnaan foonii fi lafee jidduudha. Fakkeenyaf, gurri keenya"}, {"text_idx": "#000008", "text": "Adeemsi uumama lafee \u201cOssification\u201d (suuta suutan jabaachu) jedhama. Dhuma torbaan afraffaatti iskelerotom irraa tishuun Mesenkaayim (Mesenchyme) jedhamu ni uumama. Ergasii lafeen, \u201cmesenkaayim\u201d kanarraa karaalee lamaan uumama."}, {"text_idx": "#000009", "text": "1ffaa-\u201cintramembranous ossification\u201d Adeemsa kana keessatti mesenkaayimin osoo kaartileejitti hin jijjiramiin qajeelumaan lafeen mesenkaayim irraa uumama. Lafeen haala kanaan uumaman lafee fuulaa, buqqee mataa fi golgaadha."}, {"text_idx": "#000010", "text": "2ffaa- \u201cendochondral ossification\u201d Adeemsa kana keessatti jalqaba mesenkaayimin gara Kondroblaast ni jijjirama. Kondroblaast kanarraa kaartileejin moodeli (fakkeenya) lafee qabachun ni uumama. Ergasii adeemsa adda addaa keessa darbuun kaartileejin kuni lafee haarawaan bakka buufama. Lafeewwan haala kanaan uumaman lafee dhedheeroo qaamatii fi lafee hundee bukkee mataa jalaati argamaniidha[4]. Uumamni lafee haala wal fakkaatun qaamaa keessatti hin jalqabu. Garuu tartiibaan kutaalee qaamaa keessatti torbaan 6ffaa irraa jalqabee uumamuu fi guddachuu itti fufa."}, {"text_idx": "#000011", "text": "Lafeen erga uumamee marsaan foon uwwisuu ni dhufa. Qur\u2019aana keessatti akkana jechuun dubbata: \u201cErgasii mudghah [irraa] lafee taasifne;Ergasii lafees foon itti uwwisne.\u201d Suuratu Al-Mu\u2019minuun 23:14"}, {"text_idx": "#000012", "text": "Torbaan 8ffaatti lafee foon uwwisuun ni jalqabama. Ergasii adeemsa jabaachu fi wal qixxaa\u2019u itti fufa. Yeroo foon lafee irratti uumamu micireen boca namaa qabata. Kutaaleen qaama bakka isaaniif maluu ni qabatu. Marsaan kuni marsaa micireen itti socho\u2019uudha[5]."}, {"text_idx": "#000013", "text": "Marsaa uumama keenyaa kanatti yommuu itti xinxallinu, ijaarsi qaamoleetii fi lafee safaraa fi yeroo ofii eeggatee kan deemudha. Wanta callee fakkaatu kanarraa lafee kan uumu, lafee kanas foon kan itti uwwise, ergasii boca namaa qabsiise kan baasu Rabbii olta\u2019aa malee ni jiraa?"}, {"text_idx": "#000014", "text": "\u201cSila isaan osoo wanti isaan uumu hin jirre uumaman moo isaanumatu uumtotaa? Moo samii fi dachii uumanii? Lakki! Isaan hin dhugoomsan.\u201d Suuratu ax-xuur 52:35-36"}, {"text_idx": "#000015", "text": "Namoonni Jiraachu Khaaliqa mormanii fi Isa gabbaruu irraa of tuulan, uumamun dura isaan kan hin jirre ta\u2019uu itti hin xinxallanii? Akkamitti uumamanii? Wantoonni dhimmoota sadii keessaa kan hin baane ta\u2019uu sammuu keessatti mirkanaa\u2019e jira:"}, {"text_idx": "#000016", "text": "1ffaa- Osoo uumaan isaan hin uumin argamanii? Kuni gonkumaa wanta hin danda\u2019amneedha. Fakkeenyaf, ampuulin ibsannu kuni yeroo jalqabaatiif yommuu argamu, osoo homtu isa hin hojjatin akkanumatti argamee? Kanaafu, wanti tokko kan isa uumuu ykn hojjatu osoo hin jiraatin akkanumatti gonkumaa argamuu hin danda\u2019u."}, {"text_idx": "#000017", "text": "2ffaa- Ofumaan of uumanii? Kunis wanta hin yaaddamneedha. Wanti duraan hin jirre gonkumaa ofiin of argamsiisuu ykn uumuu hin danda\u2019u. Kaafironni kunniin duraan kan hin jirre turan; sila ofumaan jijjiramanii ilma namaa ta\u2019anii? Osoo mataa ofiitiin gara namaa kan jijjiraman ta\u2019anii maaliif boca namaatin ala boca wanta biraatti hin jijjiramnee? Yookiin Maaliif qaamolee dabalataa hin horannee? Fakkeenyaf, harka tokko irratti maaliif qubbiin jaha ykn torba ykn kudha shan maaliif hin godhannee? Yookiin duubaa fuunduraan funyaanii fi ija maaliif hin uummannee? Kanaafu, gonkumaa ofiin of uumuu hin danda\u2019an."}, {"text_idx": "#000019", "text": "Warroonni Rabbitti kafaran kunniin samii fi dachii uumanii? Samii fi dachiin isaan dura uumaman. Wanti boodarra dhufe wanta isa dura ture uumuu danda\u2019aa? Kanaafu, mataa ofiiti of hin uumne, samii fi dachiis hin uumne. Rabbii olta\u2019aatu isaanii fi samii dachii uumee. Garuu isaan shakkii tokko malee haqatti dhugaan hin amanan."}, {"text_idx": "#000021", "text": "\u201cSila namni lafee isaa walitti hin qabnuu yaadaa? Eeyyen [walitti ni qabna]. Fiixee qubbiin isaatu akka turanitti deebifnee sirreessu irratti Danda\u2019oodha. Dhugumatti, namni fuundura isaa (Qiyaamaa) sobsiisu fedha. \u201cGuyyaan Qiyaamaa yoomi?\u201d jedhee gaafata. [Guyyaan suni] yeroo ijji dhamaatudha. Yeroo jiiyni ifa dhabuudha. Aduu fi jiiynis walitti qabamaniidha. Guyyaa san namni \u201cBakki itti baqatan eessa?\u201d jedha. Lakki! Iddoon baqaa hin jiru. Guyyaa san bakki qubannaa gara Gooftaa keetiiti. Namni Guyyaa san wanti inni hojjatee fi dhiise itti himama. Dhugumatti namni of irratti ragaa bahaadha. Odoma rakkoo adda addaa dhiyeefateyyuu.\u201d Suuratu Al-Qiyaamah 75:3-15"}, {"text_idx": "#000022", "text": "Aayan shanaffaan hiika kanas ni qabdi, \u201cNamni badii hojjachuu itti fufu barbaada.\u201d Badii fi fedhii lubbuu isaa hordofuu itti fufuuf Qiyaamaa kijibsiisa. Badii isaa irraa buqqa\u2019uu hin barbaadu. Guyyaan Qiyaamaa yoomi jedhee gaafata. .... \u201cNamni Guyyaa san wanti inni hojjatee fi dhiise itti himama.\u201d Kana jechuun Guyyaa Qiyaamaa wanti gaarii fi badaan, xiqqaa fi guddaan inni hojjate hundi itti himama. Wanta isarratti dirqama ta\u2019e osoo hin hojjatin dhiise itti himama. Fakkeenyaf, kan akka salaata, zakaa fi kkf."}]